ΑΠΟΦΑΣΗ αριθ. 1/98 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ της 20ής Οκτωβρίου 1998 για τροποποίηση της απόφασης αριθ. 2/96 της μεικτής επιτροπής ΕΚ-Ανδόρας σχετικά με τις λεπτομέρειες εφαρμογής του παραρτήματος ΙΙ της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας (98/652/ΕΚ)

Η ΜΕΙΚΤΗ ΕΠΙΤΡΟΠΗ ΕΚ-ΑΝΔΟΡΑΣ,

Έχοντας υπόψη τη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας (1), που υπεγράφη στο Λουξεμβούργο στις 28 Ιουνίου 1990, και ιδίως το άρθρο 7,

Εκτιμώντας:

ότι η απόφαση αριθ. 2/96 της μεικτής επιτροπής ΕΚ-Ανδόρας (2), επιτρέπει στην Ανδόρα να επωφελείται παρεκκλίσεων κατά την εφαρμογή των διατάξεων της εμπορικής πολιτικής που ισχύει για τα κλωστοϋφαντουργικά προϊόντα 7 ότι, με την απόφαση αυτή, θεσπίστηκε διαδικασία επιτήρησης, η οποία προηγείται της εισαγωγής τους, καθώς και πλαισίωση των δυνατοτήτων επανεξαγωγής των εν λόγω προϊόντων προς την Κοινότητα 7

ότι, σύμφωνα με το άρθρο 4, η απόφαση αριθ. 2/96 λήγει την 1η Ιουλίου 1998 7 ότι, πριν από την ημερομηνία αυτή, η μεικτή επιτροπή θα αποφασίσει, υπό το φως των αποτελεσμάτων της εφαρμογής της απόφασης, για την παράταση ή για την τροποποίησή της 7

ότι το εφαρμοσθέν σύστημα ικανοποίησε πλήρως, χωρίς να δημιουργήσει υπερβολικό φόρτο διοικητικής εργασίας 7 ότι, κατά συνέπεια, θεωρείται σκόπιμο, προκειμένου να εξακολουθήσουν να αποτρέπονται ενδεχόμενες εκτροπές του εμπορίου, να παραταθεί για αόριστο χρονικό διάστημα το σύστημα που θεσπίστηκε με την απόφαση αριθ. 2/96 7

ότι, με την ευκαιρία αυτή, είναι αναγκαίο να τροποποιηθεί το άρθρο 1 της εν λόγω απόφασης, προκειμένου να υποβάλλονται στο σύστημα προηγούμενης επιτήρησης μόνο τα προϊόντα η εισαγωγή των οποίων στην Κοινότητα υπόκειται σε ποσοτικούς περιορισμούς,

ΑΠΟΦΑΣΙΖΕΙ:

Άρθρο 1

Η απόφαση αριθ. 2/96 της μεικτής επιτροπής ΕΚ-Ανδόρας τροποποιείται ως εξής:

1. στο άρθρο 1, η παράγραφος 1 αντικαθίσταται από το ακόλουθο κείμενο:

«1. Η θέση σε ελεύθερη κυκλοφορία στο Πριγκιπάτο της Ανδόρας των κλωστοϋφαντουργικών προϊόντων που περιέχονται στο παράρτημα V του κανονισμού (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (*), στα παραρτήματα ΙΙΙ Β, IV και V του κανονισμού (ΕΚ) αριθ. 517/94 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (**), και στο παράρτημα ΙΙ του κανονισμού (ΕΚ) αριθ. 3060/95 του Συμβουλίου, της 22ας Δεκεμβρίου 1995, για το καθεστώς εισαγωγών ορισμένων κλωστοϋφαντουργικών προϊόντων καταγωγής Ταϊβάν (***), καθώς και των προϊόντων καταγωγής Λαϊκής Δημοκρατίας της Κίνας που περιέχονται στο παράρτημα ΙΙ του κανονισμού (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες (****), υπόκειται σε προηγούμενη επιτήρηση.

(*) ΕΕ L 275 της 8. 11. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1053/98 (ΕΕ L 151 της 21. 5. 1998, σ. 10).

(**) ΕΕ L 67 της 10. 3. 1994, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1457/97 (ΕΕ L 199 της 26. 7. 1997, σ. 6).

(***) ΕΕ L 326 της 30. 10. 1995, σ. 25.

(****) ΕΕ L 67 της 10. 3. 1994, σ. 89 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1138/98 (ΕΕ L 159 της 3. 6. 1998, σ. 1).»

2. στο άρθρο 2, το δεύτερο εδάφιο αντικαθίσταται από το ακόλουθο κείμενο:

«Όσον αφορά τα κλωστοϋφαντουργικά προϊόντα που αναφέρονται στο άρθρο 1 παράγραφος 1 της παρούσας απόφασης, οι πληροφορίες κατατάσσονται ανά κατηγορία κλωστοϋφαντουργικών προϊόντων και ανά χώρα καταγωγής, σύμφωνα με τις περιγραφές που περιέχονται στο παράρτημα Ι Α του κανονισμού (ΕΟΚ) αριθ. 3030/93. Για τα άλλα προϊόντα, οι πληροφορίες αυτές κατατάσσονται ανά προϊόν και ανά χώρα καταγωγής.»

3. το άρθρο 4 αντικαθίσταται από το ακόλουθο κείμενο:

«Άρθρο 4

Η παρούσα απόφαση αρχίζει να ισχύει την 1η Ιουλίου 1996.»

Άρθρο 2

Η παρούσα απόφαση αρχίζει να ισχύει την 1η Ιουλίου 1998.

Βρυξέλλες, 20 Οκτωβρίου 1998.

Για τη μεικτή επιτροπή ΕΚ-Ανδόρας

Ο Πρόεδρος

Meritxell MATEU

(1) ΕΕ L 374 της 31. 12. 1990, σ. 13.

(2) ΕΕ L 184 της 24. 7. 1996, σ. 41.